Carabidae

Η οικογένεια **Carabidae** αποτελεί μια ταξινομική ομάδα εντόμων. Κατατάσσεται στην τάξη των Κολεοπτέρων (Coleoptera) και στην υπόταξη Adephaga. 

Μερικές ταξινομικές ομάδες, που παραδοσιακά θεωρούνταν υποοικογένειες των Carabidae σήμερα αναβαθμίζονται σε ανεξάρτητες οικογένειες, όπως τα πρώην Cicindelinae που έγιναν Cicindelidae. Στην Ευρώπη αναφέρονται περίπου τριάντα υποοικογένειες. Η οικογένεια πήρε το όνομά της από το γένος *Carabus*, όνομα που προέρχεται από το ελληνικό "κάραβος" (κερασφόρος κάνθαρος ή κεράμβυξ).

## Μορφολογικά χαρακτηριστικά των ακμαίων
Σε μια τέτοια μεγάλη οικογένεια, σε κάθε χαρακτηριστικό, υπάρχουν και εξαιρέσεις. Τα ακόλουθα χαρακτηριστικά ισχύουν για τη μεγάλη πλειονότητα των ευρωπαϊκών ειδών. Το σώμα είναι πεπλατυσμένο, το κεφάλι με τα στοματικά μόρια μασητικού τύπου δείχνουν προς τα εμπρός. Έχουν τρία ζεύγη στοματικές ακτρίδες, τις χειλικές ακτρίδες (Εικ.&nbsp;2 δεξιά πράσινο), τις γναθικές ακτρίδες (Εικ.&nbsp;2 δεξιά σκούρο μπλε) και άλλες δυο γναθικές ακτρίδες. Είναι τα μεταμορφωμένα έξω μέρη των κάτω γνάθων (Εικ.&nbsp;2 δεξιά ανοιχτό μπλε). Οι κεραίες εκφύονται μπροστά στους σύνθετους οφθαλμούς. Είναι νηματοειδείς και αποτελούνται από ένδεκα μέρη. 

Τα έλυτρα είναι καλά σκληρυμένα και πολλές φορές στη ραφή είναι λιωμένα μαζί τους, οι οπίσθιες πτέρυγες  μπορούν να λείπουν κατά μέρος ή τελείως.

Ο αριθμός των κοιλιακών στερνιτών είναι έξι, ο πρώτος καλύπτεται στη μέση τελείως από το ισχίο και τον μεγάλο τροχαντήρα των οπίσθιων ποδιών (Εικ.&nbsp;4). Ο δεύτερος κοιλιακός στερνίτης καλύπτεται κατά μέρος στη μέση από τα ισχία των οπίσθιων ποδιών.  Τα πόδια είναι εξειδικευμένα για τρέξιμο. Μια εξαίρεση δείχνει ή εικόνα 17. Η κνήμη των μπροστινών ποδιών πολλές φορές έχει εγκόλπωση με γερές τρίχες (Εικ.&nbsp;3). Το έντομο σε περίπτωση ανάγκης πλησιάζει το πόδι στον κεφάλι, έτσι ώστε η κεραία να γλιστράει στην εγκόλπωση και μετά την περικλείει με το κινητό άκανθα. Απομακρύνοντας πάλι το πόδι από το κεφάλι τραβάει την κεραία κατά μήκος της βούρτσας και με τέτοιο τρόπο την καθαρίζει. Οι ταρσοί αποτελούνται από πέντε ταρσομερή. Στα αρσενικά οι μπροστινοί ταρσοί πολλές φορές είναι πιο χοντροί παρά στα θηλυκά (Εικ.&nbsp;6).  

## Προνύμφες
Οι προνύμφες είναι στενόμακρες (Εικ.&nbsp;1). Το κεφάλι δείχνει μπρος τα εμπρός . Η άνω γνάθος είναι καλά αναπτυγμένη και στην μέση της εσωτερικής πλευράς έχει δόντι. Σε κάθε πλευρά του κεφαλιού συναντούμε  τρεις απλούς οφθαλμούς. Οι προνύμφες διαθέτουν έξι καλά αναπτυγμένα πόδια με ανά δύο νύχια και μπορούν να κινούνται γρήγορα. Η κοιλιά αποτελείται από εννιά μέρη. Με εξαίρεση το ένατο ουρομερές, σε κάθε κοιλιακό δακτύλιο ανοίγουν, σε κάθε πλευρά από ένα στίγμα του αναπνευστικού συστήματος. 

## Πλαγγόνα
Η πλαγγόνα δείχνει πια τη μορφή του ακμαίου με τα εξαρτήματά του (Εικ.&nbsp;5). 

## Βιολογία
Οι προνύμφες και τα ενήλικα των περισσότερων ειδών είναι αρπακτικά (βίντεο). 

Στις εύκρατες ζώνες παρατηρούμε δυο στρατηγικές για την ωοτοκία.  Η μια ομάδα πραγματοποιεί την ωοτοκία κατά την άνοιξη, τα άλλα είδη αποθέτουν τα αυγά μετά το καλοκαίρι. Κατά κανόνα παρατηρούνται τρία προνυμφιακά στάδια και μια γενιά κάθε χρόνο. Πολλά είδη ζουν περισσότερα από μια χρονιά. 

Μερικά είδη των Carabidae μπορούν να κατασκευάζουν χημικές ουσίες με απωθητική δράση. Αυτά τα είδη πολλές φορές επιδεικνύουν ζωηρά χρώματα (Εικ.&nbsp;22 και 23). 

## Διαλεγμένα υποοικογένειες και είδη
### Cicindelinae
*Cicindela hybrida
*Cicindela campestris
### Carabinae
*Calosoma sycophanta (Εικ. 14)
*Carabus coriaceus
*Carabus auronitens
*Carabus auratus
### Cychrinae
*Cychrus attenuatus (Εικ. 15)
### Omophroninae
*Omophron limbatum (Εικ. 8)
### Nebriinae
*Nebria
*Leistus
### Elaphrinae
*Elaphrus cupreus (Εικ. 16)
### Scaritinae
*Clivina (Εικ. 17)
### Harpalinae
*Harpalus
### Callistinae (Chlaeniinae)
*Chlaenius
*Chlaeniellus nigricornis (Εικ. 19)
### Brachininae
*Brachinus (Εικ. 22, 23)

## Εικόνες διάφορων ειδών
Αναφέρεται το επιστημονικό όνομα και η υποοικογένεια 

File:Poecilus versicolor with prey.ogv|Βιντεο: *Poecilus versicolor*, Pterostichinae

File:Mormolyce phyllodes 2.JPG|Εικ.9: *Mormolyce phyllodes*, Lebiinae
File:Lebia cruxminor up.JPG|Εικ.10: *Lebia cruxminor*, Lebiinae
File:Cicindela arenaria viennensis bl.jpg|Εικ.11: *Cicindela arenaria*, Cicindelinae
File:Notiophilus palustris01.jpg|Εικ.12: *Notiophilus palustris*, Nebriinae
File:Carabus hispanus bl7.jpg|Εικ.13: *Carabus hispanus*, Carabinae
File:Calosoma sycophanta b1.jpg|Εικ.14: *Calosoma sycophanta*, Carabinae
File:Cychrus attenuatus bl.jpg|Εικ.15: *Cychrus attenuatus*, Carabinae
File:Elaphrus cupreus bl.jpg|Εικ.16: *Elaphrus cupreus*, Elaphrinae
File:Clivina fossor bl.jpg|Εικ.17: *Clivina fossor*, Scaritinae
File:Diachromus germanus.jpg|Εικ.18: *Diachromus germanus*, Harpalinae
File:Chlaeniellus nigricornis side.JPG|Εικ.19: *[[Chlaeniellus nigricornis]]*, Chlaeniinae
File:Callistus lunatus up.jpg|Εικ.20: *Callistus lunatus*, Chlaeniinae 
File:Panagaeus cruxmajor bl.jpg|Εικ.21: *Panagaeus cruxmajor*, Panagaeinae
File:Brachinus sclopeta up.jpg|Εικ.22: *Brachinus sclopeta*, Brachininae
File:Brachinus spPCCA20060328-2821B.jpg|Εικ.23: *Brachinus sp.*, Brachininae


## Πηγές
* Heinz Freude, Karl Wilhelm Harde, Gustav Adolf Lohse: Die Käfer Mitteleuropas. Band 2. Adephaga 1., Elsevier, Spektrum, Akad. Verl., München 1976, ISBN 3-87263-025-3. 
* Ekkehard Wachmann, Ralph Platen, Dieter Barndt: Laufkäfer – Beobachtung, Lebensweise. 1. Auflage. Naturbuch-Verlag, Augsburg 1995, ISBN 3-89440-125-7.
*Edmund Reitter: Fauna Germanica, die Käfer des Deutschen Reiches I. Band, K.G.Lutz’ Verlag, Stuttgart 1908
 
## Αναφορές


## Εξωτερικοί σύνδεσμοι

*Carabidae of the World 

Κατηγορία:Κολεόπτερα